Walking Tall (film, 1973)
<s>Walking Tall (), u Jugoslaviji prikazan pod naslovom Šerif iz države Tennessee je američki akcijski film snimljen 1973. godine u režiji Phila Karlsona.</s><s>Temelji se na stvarnim događajima, koji su se nekoliko godina ranije zbili u Okrugu McNairy u saveznoj državi Tennessee, čiji se šerif Buford Pusser sukobio sa tamošnjim organiziranim kriminalom.</s><s>U filmu njegov lik tumači Joe Don Baker, a radnja prikazuje kako se, zgađen korupcijom, kandidira i pobjeđuje na izborima za šerifa, ali kako svojim nastojanjem da okrug očisti od kocke i prostitucije kriminalce potakne da ga pokušaju likvidirati, pri čemu gine njegova supruga (čiji lik tumači Elizabeth Hartman).</s>

<s>Phil Karlson je deceniju i pol ranije u klasičnom true crime filmu The Phenix City Story obradio slične događaje u Alabami.</s><s>U Walking Tall, koji je snimljen sa skromnim budžetom, također se inzistiralo na autentičnosti, pa je sam Pusser služio kao tehnički savjetnik, a neki od njegovih prijatelja i poznanika se nakratko pojavljivali u filmu.</s><s>Vlasti Okruga McNairy su izričito zabranili snimanje filma na njegovoj teritoriji, a što su, pak iskoristili vlasti susjednog Okruga Chester.</s><s>Film se prije premijere smatrao B-produkcijom, a kritičari prema njemu uglavnom nisu imali naklonosti, zamjerajući mu preveliku količinu nasilja i nedostatak suptilnosti.</s><s>Usprkos svega toga, Walking Tall je na iznenađenje mnogih postigao izuzetnu gledanost, a dotle uglavnom nepoznati Baker postao velika zvijezda.</s><s>Walking Tall je ubrzo u Hollywoodu potakao trend snimanja tzv. hixploitation filmova, smještenih u milje ruralnog američkog Juga, a sa vremenom je stekao i svojevrsni kult status.</s>

<s>Pusser, kome su producenti namjeravali ponuditi ulogu u nastavku, je sljedeće godine poginuo u prometnoj nesreći, a Baker je odbio nastup.</s><s>Umjesto toga su snimljeni nastavci Walking Tall Part 2 i Walking Tall: Final Chapter gdje je Pusserov lik tumačio Bo Svensson.</s><s>Godine 2004. je, pak, snimljen remake pod naslovom Walking Tall gdje je naslovnu ulogu tumačio Dwayne the Rock Johnson.</s>

<s>Uloge</s>

<s>Joe Don Baker ...</s><s>Buford Pusser
Elizabeth Hartman ...</s><s>Pauline Pusser
Lurene Tuttle ...</s><s>Helen Pusser
Noah Beery, Jr. ...</s><s>Carl Pusser
Dawn Lyn ...</s><s>Dwana Pusser
Leif Garrett ...</s><s>Mike Pusser
Felton Perry ...</s><s>Obrah Eaker
Logan Ramsey ...</s><s>John Witter
Rosemary Murphy ...</s><s>Callie Hacker
Gene Evans ...</s><s>Šerif Al Thurman
Bruce Glover ...</s><s>Grady Coker
Kenneth Tobey ...</s><s>Augie Mccullah
Don Keefer ...</s><s>Dr. Lamar Stivers
Douglas Fowley ...</s><s>Sudac Clarke
Pepper Martin ...</s><s>Zolan Dicks
Ted Jordan ...</s><s>Virgil Button
Red West ...</s><s>Šerif Tanner
Brenda Benet (Brenda Benét) ...</s><s>Luan Paxton
Arch Johnson ...</s><s>Buel Jaggers
Russell Thorson ...</s><s>Ferrin Meaks
Gil Perkins ...</s><s>Prvi izbacivač
Carey Loftin ...</s><s>Igrač kocke
Warner Venetz ...</s><s>Stickman
Gene LeBell ...</s><s>Drugi izbacivač
Del Monroe ...</s><s>Otie Doss</s>

<s>Izvori</s>

<s>Vanjske veze</s>

<s>Američki filmovi
Akcije (filmovi)
Triler filmovi
Kriminalistički filmovi
Biografski filmovi</s>

